open-index/open-wikipedia-markdown huggingface dataset:
HK Kópavogur

**Koupavoguro HK** – Islandijos futbolo klubas iš Koupavoguro.

## Istorija
Oficialiai klubas įkurtas 1970 m. sausio 26 d. iš pradžių užsiimta rankiniu, o nuo 1992 m. suburta futbolo komanda.

2007 m. pirmą kartą žaidė Úrvalsdeild. Tą sezoną lygoje buo 10 komandų, HK liko devintoje vietoje ir išvengė kritimo į žemesnį lygmenį. 2008 m. aukščiausioje lygoje buvo 12 komandų, o HK liko 11 vietoje ir iškrito į žemesnį divizioną. 2018 m. antroje pakopoje buvo užima antroji vieta. Nuo 2019 m.  sezono rungtyniavo aukščiausioje lygoje. 2021 m. sezone liko dvylikti ir iškrito į žemesnį divizioną.

2022 m. sezone 1. deild (II pakopa) iškovojo antrą vietą ir pateko į pajėgiausią šalies lygą. Nuo 2023 m. sezono rungtyniavo Besta deild (I). 2023 m. liko devintoje vietoje, 2024 m. sezone aukščiausioje lygoje buvo vienuolikti ir iškrito į žemesnį divizioną (1. deild karla).

## Pasiekimai

## Sezonai
; Pastarųjų metų sezonai

|}

## Spalvinė gama

## Apranga
Ekipa žaidžia raudona balta apranga. 

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
Fram Reykjavík

**Reikjaviko „Fram“** – Islandijos futbolo klubas iš Reikjaviko.

## Istorija
Įkurtas 1908 m. kaip „Kári“, tačiau tais pačiais metais pervadintas „Fram“.

Daugkartiniai šalies čempionais ir taurės savininkai, tačiau šie laimėjimai buvo iškovoti ankstesniais metais.

## Pasiekimai

## Sezonai
; Pastarųjų metų sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia balta mėlyna apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Radviliškiai

**Radviliškiais** vadinami du kaimai:

* Kauno rajone;
* Panevėžio rajone.

## Etimologija

Manoma, kad abiejų kaimų vardai kilę nuo vyriško asmenvardžio *Radvila* (arba *Radvilas*).
Keflavík ÍF

**Keblaviko ÍF** – Islandijos futbolo klubas iš Keblaviko.

## Istorija
Klubo ištakos siekia 1929 m. kai buvo įkurtas UMFK Keflavík.

Keflavík nuo 1956 m. dalyvauja šalies futbolo pirmenybėse. 

Žaidžia arba antros, arba pirmos pakopos pirmenybėse. Patenka į elitą, bet jame neįsitvirtina ir vėl krenta į antrą pakopą.

## Pasiekimai

## Sezonai
; Pastarųjų metų sezonai

|}

## Spalvinė gama

## Emblema

Vaizdas:Keflavik_IF.gif| Senoji emblema
Vaizdas:Keflavik IF logotipas.gif|Senoji emblema
Vaizdas:Keflavík ÍF logo.png|Dabartinė emblema


## Apranga
; Sportinės aprangos pokyčiai.
* Namuose žaidžia tamsiai mėlyna apranga. 

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
Vytautas Stalmokas

**Vytautas Stalmokas** (g. 1958 m. kovo 6 d. Gargžduose, Klaipėdos rajonas) – verslininkas, Lietuvos ir Palangos savivaldybės politinis bei visuomenės veikėjas.

## Biografija
1965–1974 m. Gargždų vidurinėje mokykloje baigė aštuonias klases. 1974–1977 m. mokėsi Klaipėdos politechnikume, įgijo techniko-elektriko specialybę. 1977 m. pašauktas į sovietinę armiją, trejus metus tarnavo radistu kariniame jūrų laivyne. 1980 m. grįžo į Gargždus. 1981–1986 m. studijavo Kauno politechnikos institute, inžinierius elektrikas. 1983 m. persikėlė į Palangą. Nuo 1984 m. „Lino“ poilsio namų susivienijimo darbuotojas, 1985 m. saugumo technikos inžinierius, 1986–1991 m. energomechaninio skyriaus viršininkas. 1991 m. su broliu įkūrė privačią turizmo firmą, vėliau su grupe bendraminčių nusprendė atidaryti prekybos centrą Palangoje ir duonos kepyklą. Nuo 1995 m. UAB „Pavilka“ direktorius.

1995 m. Lietuvos liberalų sąjungos Palangos skyriaus narys, 2003 m. Liberalų ir centro sąjungos narys, Palangos skyriaus pirmininkas.

1997–2000 m., 2000–2003 m., 2003–2007 m., 2007–2011 m. ir nuo 2011 m. Palangos savivaldybės tarybos narys. 2008–2011 m. Palangos savivaldybės meras.

Palangos Rotary klubo narys. Sutuoktinė Vida, vaikai Julius, Vytautas.

## Šaltiniai
Kieliugala

**Kieliugala** – kaimas Panevėžio rajono savivaldybėje, 1 km į šiaurės rytus nuo Šilų miestelio.

## Etimologija

Kaimo vardas susidaręs iš žodžių junginio *kielių galas* (t. y. vieta, kur būta daug kielių), panašiai kaip ir Žąsūgalas.

## Gyventojai

## Šaltiniai
Vaikšnėgala

**Vaikšnėgala** (arba ***Vaikšniogala***) – kaimas Šiaulių rajono savivaldybės pietuose, Rėkyvos durpyno pietvakariniame pakraštyje. 

## Etimologija

Kaimo pavadinimas kilęs prie asmenvardžio *Vaikšnys* pridėjus *gala* („galas, kraštas, sritis“).

## Istorija

Anksčiau buvo Vaikšnėgalos dvaras, priklausęs I. Karpiui.

## Gyventojai

## Šaltiniai
FH Hafnarfjörður

**Habnarfjorduro FH** – Islandijos futbolo klubas iš Habnarfjordure.

## Istorija
Klubo ištakos siekia 1929 m., kaip buvo įkurtas FH. 1935 m. tapo ÍBH ''(prijungus KF Haukar klubą).

1961 m. vėl tapo FH (atšaukus sujungimą).

Per klubo gyvavimo istoriją aštuonis kartus tapo šalies čempionais.

## Pasiekimai

## Sezonai
; Pastarųjų metų sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia balta juoda apranga. 

## Lietuviai
* Valdas Trakys, puolėjas, 2002 m.

## Garsesni žaidėjai
*  Eggert Jónsson, atraminis saugas;

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Radviliai

**Radviliai** – kaimas Šiaulių rajono savivaldybėje, 4 km į šiaurę nuo Kužių, šalia kelio .

## Etimologija

Kaimo vardas kilęs nuo asmenvardžio *Radvila* arba *Radvilas*.

## Gyventojai

## Literatūra
* Mergaitė iš Radvilių: autobiografinė-etnografinė apybraiža (sud. Elena Kulnytė-Jansonienė). – Šiauliai: Lucilijus, 2007. – 222 p.: iliustr. – ISBN 978-9955-32-020-3

## Šaltiniai
Žemygala

:: *Apie kaimą Nemakščių seniūnijoje žr. [[Žemygala (Nemakščiai)]]*.

**Žemygala** – kaimas Raseinių rajono savivaldybėje, 12 km į rytus nuo Raseinių, Dubysos dešiniajame krante, prie kelio . Šalia teka Dubysos intakas Burgelis, kiek piečiau – Šaltuonos ištakos.

## Etimologija

Kaimo pavadinimas kilęs nuo žodžių *žemas* ir *galas*, t. y. vardas atspindi tai, jog gyvenvietė įsikūrė žemam krašte, žemumoje (prie upės).

## Istorija

1578 m. minimas Žemygalos dvaras, XVII–XIX a. – bajorkaimis.

XIX a. Žemygala buvo bajorkaimis ir valda Mankūnų valsčiuje. Žemes čia valdė Gorodeckiai, Visgirdos, Kymantai, Narkevičiai, Aleknavičiai, Soltanovai, Stulginskiai, Uliuškiai. Dvaro valda priklausė Januškevičiams.

## Žymūs žmonės

* Leonas Uvainis  (1755–1828) – lietuvių kalbos tyrinėtojas, kultūros veikėjas

## Gyventojai

## Šaltiniai
Arvydas Martinkėnas

**Arvydas Martinkėnas** (g. 1954 m. birželio 21 d. Reškutėnuose, Švenčionių raj.) – Klaipėdos universiteto profesorius medicinos technologijų srityje.

## Biografija

1977 m. baigė Vilniaus valstybinį universitetą, fizikas, fizikos dėstytojas. 1996 m. apgynė daktaro disertaciją (fiziniai mokslai, informatika), suteiktas docento pedagoginis mokslo vardas.

Kauno medicinos universiteto (KMU) Psichofiziologijos ir reabilitacijos instituto klinikinės fiziologijos laboratorijos vyresnysis mokslinis bendradarbis, 2000 m. informacinių technologijų departamento vedėjas, KMU senato narys. 2006 m. Klaipėdos universiteto Sveikatos mokslų fakulteto docentas, vyresnysis mokslo darbuotojas. Dėstomi dalykai: bioinžinerija, biostatistika, modeliavimas ir prognozavimas, kompiuterinių tinklų technologijos.

2003 m. Liberalų ir centro sąjungos Palangos skyriaus narys, skyriaus pirmininko pavaduotojas. Nuo 2007 m. Palangos savivaldybės tarybos narys.

KMU Psichofizinės ir reabilitacijos instituto tarybos narys, Lietuvos mokslininkų sąjungos Klaipėdos krašto medicinos skyriaus narys. Sutuoktinė Angelina, vaikai Rytis, Aurimas.

## Šaltiniai
Poasas

**Poasas** () – aktyvus ugnikalnis centrinėje Kosta Rikos dalyje, Centrinėje Kordiljeroje, Alachuelos provincijoje, 26 km į šiaurės rytus nuo San Chosė. Aukštis 2708 m. Ugnikalnio krateryje aptikti du sieros ežerai. Pasižymi dideliu aktyvumu – nuo 1828 m. Poas ugnikalnis buvo išsiveržęs 39 kartus. Ugnikalnis yra Poaso vulkano nacionaliniame parke.

Šį stratovulkaną sudaro keletas kalderų ir trys krateriai, kurių du yra išeina į ežerus. Pagrindinio kraterio diametras yra 2 km. Krateryje esantis ežeras yra žalios spalvos, nes jame yra daug rūgščių (pH < 1), sieros, temperatūra siekia virš 85&nbsp;°C. Antras krateris, vadinamas Botos, išeina į šaltą ežerą (Laguna Botos), kuris susisiekia su Rio Angel upe.

## Nuorodos
* Ugnikalnių duomenų bazė
Machaira

**Machaira** (, , ) – senovės Graikijos vienašmenis kertamasis geležtinis ginklas, primenantis didelį peilį, kurio geležtė (išilginė ašis) kiek užlenkta į priekį, o ašmenų linija irgi palenkta pirmyn (tuo machaira gimininga jataganui). Efeso praktiškai nėra, jį sudaro rankena ir neryški galvutės formos buoželė. Skersinio nėra, pirštus saugo plačios geležtės kraštas (tuo machaira primena krisą).

Pavadinimas *μάχαιρα* (machaira) yra senosios graikų kalbos žodis, kilęs iš protoindoeuropietiškos šaknies **magh*- 'kovoti' (plg., *[[gigantomachija]]*). Senovės Graikojoje šis žodis reiškė labai įvairius geležtinius ginklus (tiek peilius, tiek kalavijus), tačiau dabar manoma, kad jis dažniausiai reiškė vienašmenius lenktus kalavijus. Kitas labai panašus graikiškas kalavijas yra kopis.

Ksenofontas (*Xenophon*) rašė, kad jo laikų graikų kareiviai dažniausiai naudojo ne machairas, o ksifus (*xiphos*), tačiau raiteliams jis rekomendavo naudoti machairas (μάχαιράν μεν μάλλον ἡ ξίφος ἐπαίνουμεν (Xenophon, 12:11)). Ksenofonto raštai ir kalavijų atvaizdai to meto graikų mene rodo, kad lenktieji raitelių kalavijai turėjo platesnes geležtes nei vėlesniųjų laikų kardai, tuo jie labiau priminė falčionus, o ne kardus.

Evangelijoje aprašytas įvykis, kai Petras trumpu lenktu kalaviju Jėzaus suėmimo metu nukirto vergo Malchaus (*Malchus*) ausį. Spėjama, kad tas kalavijas buvo būtent machaira, nors pagal Evangelijoje pateiktą aprašymą to vienareikšmiškai teigti negalima.

Žodis *machaira* į klasikinę lotynų kalbą atėjo kaip *machaera* 'kalavijas'. Šiuolaikinėje graikų kalboje *μαχαιρι* reiškia 'peilis'.

Pagal machairą pavadinta išmirusių kardadančių kačių gentis *[[Machairodus]]*.
Helepolis

**Helepolis** (iš  'miestų naikintojas') – senovinė apgulties mašina, pastatyta Makedonijos karaliaus Demetrijaus I įsakymu.

Rodo miesto apgulties metu karalius Demetrijus I nurodė pastatyti karinę mašiną. Ši mašina buvo kvadratinio vežimo formos, jos aukštis – apie 41 metrai, ilgis – 20 metrų, stovėjo ant 12 ratų, buvo 3,7 metrų skersmens, turėjo 9 aukštus. Konstrukcijos apatiniame aukšte buvo pastatytos didelių akmenų mėtymo mašinos, vidutiniuose mažesnių, viršutiniuose dar mažesnių akmenų svaidymo mašinos. Ją aptarnavo 200 žmonių, kurie judino Helepolį naudodami kabestaną.

Rodo apgulties metu 305–304 m. buvo naudojamas helepolis, stovėjęs ant platformos, kuri gali sukiotis ratu (įrenginį buvo galima judinti ne tik pirmyn ir atgal, bet ir į šonus). Taip pat konstrukcijos kampus saugojo metalinės plytos bei papildomai buvo įrengtos uždengiamos šaudymo ir stebėjimo angos. Kiekvieną aukštą jungė 2-i laiptai, vieni įlipti, kiti išlipti, kiekviename aukšte buvo katapultos ir balista, mažesnės aukštesniame aukšte lyginant su praeitu.

Tam, kad konstrukciją galima būtų pajudinti iš vietos reikėjo apie 3400 žmonių. Jau naudojant ją pirmą kartą pastebėta jos naudą – taranas išmušė sienoje skylę. Gynėjai iškasė griovį, kuri užmaskavo, o per kitą ataką ji įvažiavo į griovį ir užstojo pačios išmuštą skylę. Demetrijus I atsitraukė nuo apgulties.

Mašinos plytos buvo panaudotos Rodo koloso statybai.

## Nuorodos
* Helepolis  (Anglų kalba)
Šarūnas Vaitkus

**Šarūnas Vaitkus** (g. 1975 m. lapkričio 17 d. Palangoje) – Lietuvos ir Palangos savivaldybės politinis veikėjas, miesto meras nuo 2011 m.

## Biografija
1993 m. baigta Palangos Vlado Jurgučio vidurinė mokykla.

2004 m. Klaipėdos universitete baigė rekreacijos ir turizmo vadybą, magistras.

Nuo 2002 metų Tėvynės sąjungos narys, nuo 2006 m. Tėvynės sąjungos Palangos skyriaus pirmininkas.

2003 m. Palangos savivaldybės mero patarėjas, 2005–2006 m. Palangos savivaldybės administracijos direktorius. Nuo 2008 m. Seimo nario Vaidoto Bacevičiaus padėjėjas-sekretorius, nuo 2011 m. Palangos savivaldybės meras.

2003–2005 m. ir 2006–2023 m. Palangos savivaldybės tarybos narys.

Nuo 2015 m. jis vadovauja Lietuvos kurortų asociacijai (LKA).

Žmona Vilma (1975 m.), vaikai — dukros Gabija (2004 m.) ir Ieva (2015 m.), sūnus Domantas (2008 m.).
Tėvas Bronius (1953 m., mirė 2015 m.), motina Elite (Elene)(1953 m.), jaunesnysis brolis Bronius (1993 m.), sesuo Neringa.

## Šaltiniai
Mindaugas Skritulskas

**Mindaugas Skritulskas** (g. 1975 m. vasario 1 d. Palangoje) – Lietuvos ir Palangos savivaldybės politinis bei visuomenės veikėjas.

## Biografija
Gimė 1975 m. vasario 1 d. Palangoje politinio kalinio - rezistencijos dalyvio, gydytojo Eduardo Vytauto Skritulsko (1932 - 2015) ir ekonomistės Vidos Stanislavos Skritulskienės (1944 - 2010) šeimoje. 1997 m. Klaipėdos universitete baigė istorijos bakalauro, 2002 metais Mykolo Romerio universitete -  teisės magistro studijas.

2000–2003 m. Palangos savivaldybės mero patarėjas teisės ir valdymo klausimais, Palangos miesto valdybos narys, 2003–2006 m. Palangos savivaldybės mero pavaduotojas, Lietuvos Respublikos atstovas Europos Sąjungos Regionų komitete.

2000–2020 m. Palangos savivaldybės tarybos narys. 2007–2020 m. Ekonomikos ir finansų komiteto pirmininkas.

2006-2011 m. ir 2018-2020 m. verslo įmonių vadovas. 2011-2018 m. Klaipėdos teritorinės darbo biržos direktorius.

Nuo 1997 m. Tėvynės sąjungos Palangos skyriaus narys, skyriaus pirmininko pirmasis pavaduotojas.

2020–2024 m. Seimo narys. 2024 m. Seimo Ekonomikos komiteto pirmininkas. 

Nuo 2025 m. Šventosios jūrų uosto direkcijos vadovas. 

Sutuoktinė Ramunė, sūnūs Vakaris, g. 2007 m.; Gediminas, g. 2008 m.; Tautvydas, g. 2011 m.

## Šaltiniai
Jungtis (astronomija)

**Jungtis** – planetos padėties konfigūracija, kurios momentu Saulės, Žemės ir planetos centrai yra vienoje tiesėje (beveik), o Saulės ir planetos koordinatės danguje sutampa (beveik). Jei tai vidinė planeta (Žemei – Merkurijus ir Venera) ir ji yra už Saulės, tokia išsidėstymo konfigūracija vadinama **viršutine jungtimi**, jei ji yra tarp Saulės ir Žemės, tai – **apatinė jungtis**. Išorinės planetos turi tik vieną jungties tašką, esantį anapus Saulės. Ankstesnėje literatūroje jis dar vadinamas **konjunkcija**.
Halacha

**Halacha** () – visi judaizmo religiniai įstatymai, jungiantys 613 Įsakymų ir daugumą Talmudo įstatymų. Halacha nurodo, kaip žydui gyventi, valgyti, vesti žmoną ir net būti palaidotam. Dažnai halacha apibūdinama kaip žydų įstatymai, nors tiesioginis vertimas būtų „takas“ arba „vaikščiojimo būdas“. Žodžio „halacha“ šaknis reiškia *eiti*, *keliauti* arba *vaikščioti*. Pagrindinį halachos įstatymų pagrindą sudaro Toros įstatymai. Visi halachos žydų įstatymai skirstomi į:
# įstatymus, perduotus Dievo.
# įstatymus, sukurtus žmogaus.

## Nuodėmės pagal halachą
Bet koks nusižengimas įstatymui judaizme laikomas nuodėme, už kurį žmogus turi atgailauti. Judaizme nuodėmės skirstomos taip:

* *Peša* – sąmoninga nuodėmė, nusikalstant Dievui,
* *Avon* – valinga nuodėmė, padaryta suprantant pasekmes, tačiau neneigiant Dievo,
* *Cheth* – nekalta nuodėmė, prasižengiant iš nežinojimo.

## Halachos pagrindiniai įstatymai
* Bendruomenė privalo sąžiningai laikytis visų Halacha įstatymų.
* Nekošerinio maisto vartojimas draudžiamas.
* Vagystė draudžiama.
* Paleistuvavimas draudžiamas.
* Stabmeldystė draudžiama.
* Žudymas draudžiamas.
* Homoseksualumas draudžiamas.

## Nuorodos
* Halachos įstatymai
Salvijus Jodka

**Salvijus Jodka** (1956 m. sausio 10 d. Kaune – 2008 m. liepos 15 d. Palangoje) – verslininkas, Palangos savivaldybės politinis veikėjas, vienas turtingiausių Palangos politikų, gydytojas.

## Biografija
1973 m. baigė Kauno Jono Jablonskio vidurinę mokyklą, 1979 m. Kauno medicinos institutą, gydytojas.

1979–1980 m. Respublikinės Kauno klinikinės ligoninės gydytojas internas. 1980 m. pagal paskyrimą – Klaipėdos miesto ligoninės gydytojas, 1981 m. išrinktas šios ligoninės profsąjungos vietos komiteto pirmininku. 1982 m. Mažeikių sanitarijos-epidemiologijos stoties vyr. gydytojas, 1983 m. Mažeikių rajono centrinės ligoninės vyr. gydytojas. 1990 m. Mokslinio gydymo profilaktikos susivienijimo „Energetika“ direktorius. 2003–2006 m. Palangos savivaldybės mero pavaduotojas, vaistų prekybos įmonės UAB „Liukrena“ finansų direktorius (2006 m.), akcininkas ir jos vadovas. Palangoje valdė viešbutį, turėjo kito nekilnojamojo turto.

Lietuvos centro sąjungos, nuo 2001 m. Liberalų demokratų partijos, partijos Tvarka ir teisingumas (liberalai demokratai) Palangos skyriaus narys, Palangos skyriaus pirmininkas. 2000–2003 m., 2003–2007 m. ir 2007–2008 m. Palangos savivaldybės tarybos narys. Du kartus buvo išrinktas Palangos miesto vicemeru.

Žmona Regina. Dukros Kristina ir Danguolė.

## Šaltiniai
Jungtis

**Jungtis** gali reikšti:
* Astronomijoje:.
: Jungtis – () toks planetos išsidėstymas Saulės atžvilgiu, kai jos ir Saulės centrai sutampa (beveik)

* Elektronikoje, technikoje – ryšį/sujungimą nusakantis terminas:.
: Molex (jungtis)
: PCI
: USB
: Lizdas (technika)

* Informatikoje/algebroje:.
: Jungties operacija – () operacija, nusakanti porų iš jungiamų aibių, sudarymo taisykles

* Chemijoje:.
: Jungties tarp cheminių elementų tipą
Paprastoji gervuogė

**Paprastoji gervuogė** (*Rubus caesius*) – magnolijūnų (*Magnoliophyta*) skyriaus, eršketinių (*Rosaceae*) šeimos, gervuogių (*Rubus*) genties daugiametis, vasaržalis lapuotis uogakrūmis.

## Apibūdinimas
Šis puskrūmis turi gerai išsivysčiusį šakniastiebį ir šliaužiančius, arba stačius iki 3 metrų ilgio tankiai dygliuotus, apvalius, įsišaknijančius, su melsvu apnašu stiebus; Lapai sudėtiniai, su 3-5 lapeliais, raukšlėti, iš abiejų pusių žali ir kiek plaukuoti, stambiai dantyti; žiedai stambūs, iki 3 cm skersmens, balti, kartais rausvi, susitelkę skėtiškose kekėse; vaisius – beveik juodos spalvos, melsvu apnašu, sultinga, saldžiai rūgšti uoga, sudaryta iš daugelio mažų uogelių. Auga pamiškėse, miškuose, daubose, pakelėse. Žydi gegužės – birželio mėnesiais. Uogos prinoksta liepos – rugpjūčio mėnesiais.

## Vaistinė reikšmė
Vaistinė žaliava – lapai ir vaisiai, skinami vasaros pradžioje krūmui žydint. Uogos renkamos prisirpusios. Vartojami užpilai, nuovirai, kompresai bei šviežios ir džiovintos uogos. Jose yra daug karotino, vitamino C, B grupės vitaminų. Vartojamos žarnyno peristaltikai skatinti, veikia kaip vidurius laisvinanti priemonė, organizmui stiprinti, nervams raminti. Skatina prakaitavimą, šlapimo išsiskyrimą. Vartojama karščiuojant, esant šlapimo takų uždegimui, kraujuojant dantenoms. Išoriškai – kompresai pūlingoms žaizdoms gydyti.

## Taip pat skaityti
* Lietuvos vietinių puskrūmių rūšių sąrašas

## Šaltiniai
Konjunkcija

**Konjunkcija** gali reikšti:
* Konjunkcija – logikoje – loginis veiksmas, sujungiantis kelis teiginius („ir“ operacija);
* Konjunkcija – astronomijoje – išorinės planetos jungtis su Saule.
When Dream and Day Unite

**„When Dream and Day Unite“** – pirmasis studijinis progresyviojo metalo grupės Dream Theater albumas. Perleistas 2002 m. kovo 12 d. Tai vienintelis albumas, kuriame vakalo partijas atlieka Charlie Dominici.

## Albumą įrašė

* Charles Dominici – vokalas
* Kevin Moore – klavišiniai
* John Myung – bosinė gitara
* John Petrucci – gitara
* Mike Portnoy – būgnai

## Albumo kūriniai

# A Fortune in Lies – 5:12 *(muzika Dream Theater, žodžiai J. Petrucci)*
# Status Seeker – 4:15 *(Dream Theater, C. Dominici/J. Petrucci)*
# Ytse Jam – 5:43 *(muzika Moore/Myung/Petrucci/Portnoy)*
# The Killing Hand – 8:40 *(Dream Theater, J. Petrucci)*
#* I. The Observance
#* II. Ancient Renewal
#* III. The Stray Seed
#* IV. Thorns
#* V. Exodus
# Light Fuse and Get Away – 7:23 *(Dream Theater, K. Moore)*
# Afterlife – 5:27 *(Dream Theater, C. Dominici)*
# The Ones Who Help to Set the Sun – 8:04 *(Dream Theater, J. Petrucci)*
# Only a Matter of Time – 6:35 *(Dream Theater, K. Moore)*
Genoveita Krasauskienė

**Genoveita Krasauskienė** (g. 1952 m. vasario 13 d. Kaukolikuose, Skuodo rajonas) – Lietuvos ir Palangos savivaldybės politinė bei visuomenės veikėja.

## Biografija
1970 m. baigė Skuodo vidurinę mokyklą, 1976 m. Vilniaus universitetą, anglų kalbos dėstytoja. 1976–1978 m. Mosėdžio vidurinės mokyklos, 1979–1981 m. Skuodo 2-osios vidurinės mokyklos, 1983–1984 m. Palangos 2-osios vidurinės mokyklos anglų kalbos mokytoja, 1984–1989 m. šios mokyklos direktoriaus pavaduotoja, 1990–2004 m. direktorė. 2004 m. Kauno technologijos universitete baigė viešąjį administravimą.

2002–2007 m., 2007 m. ir 2011–2015 m. Palangos miesto savivaldybės tarybos narė. 2004–2006 m. Palangos miesto mero patarėja, Palangos miesto savivaldybės Švietimo tarybos pirmininkė, vadovavo Švietimo, kultūros ir sporto komitetui. 2004 m. išrinkta Palangos miesto metų moterimi.

Nuo 2007 m. anglų kalbos dėstytoja Klaipėdos verslo ir technologijų kolegijoje bei VšĮ „Kauno paslaugų verslo darbuotojų profesinio rengimo centras“.

Nuo 1999 m. Naujosios sąjungos (socialliberalų) partijos narė, Palangos skyriaus pirmininkė. Nuo 2019 m. Visuomeninis rinkimų komitetas „Stipri Lietuva vieningoje Europoje“ narė. Nuo 2013 m. sausio 22 d. LR švietimo ir mokslo viceministrė. 2015 m. kandidatavo Palangos miesto mero rinkimuose.

Sutuoktinis Edmundas Krasauskas, vaikai Inesa ir Edvinas.

## Šaltiniai
Images and Words

**„Images And Words“** yra antrasis studijinis progresyviojo metalo grupės Dream Theater albumas, išleistas 1992 metų liepos 7 dieną.

Tai pirmasis albumas, kuriame pasirodė naujasis grupės vokalistas James LaBrie. Šis albumas yra komerciškai sėkmingiausias Dream Theater albumas: JAV gavo auksinio įrašo sertifikatą, o Japonijoje tapo platininiu. „Bilboard 200“ albumų sąraše buvo pakilęs iki 61 vietos, o singlas „Pull Me Under“ pakilo iki 10 vietos. Jokia kita grupės daina nepakilo taip aukštai.

## Albumo kūriniai

# Pull Me Under – 08:12 (*muzika Dream Theater, žodžiai K. Moore)
# Another Day – 04:23 (*Dream Theater, J. Petrucci*)
# Take the Time – 08:20 (*Dream Theater*)
# Surrounded – 05:29 (*Dream Theater, K. Moore*)
# Metropolis, Pt. 1: The Miracle and the Sleeper – 09:31 (*Dream Theater, J. Petrucci*)
# Under a Glass Moon – 07:02 (*Dream Theater, J. Petrucci*)
# Wait for Sleep – 02:31 (*K. Moore*)
# Learning to Live – 11:30 (*Dream Theater, J. Myung'')

## Albumą įrašė

* James LaBrie – vedamasis ir pritariamasis vokalas
* Kevin Moore – klavišiniai
* John Myung – bosinė gitara
* John Petrucci – gitara
* Mike Portnoy – būgnai ir mušamieji
* Jay Beckenstein – saksofonas dainoje „Another Day“ (svečias)

## Šaltiniai
Transliacija

**Transliacija** gali reikšti:
* Transliacija – antrasis baltymų sintezės (genų raiškos) etapas biologijoje/genetikoje;
* Informacijos perdavimas radijo/televizijos/interneto priemonėmis realiame laike.
* Retransliacija
Elongacija

**Elongacija** gali reikšti:

* Elongacija – baltymų sintezės etapas biologijoje/genetikoje;
* Elongacija – planetos regimasis kampinis nuotolis nuo Saulės astronomijoje.
Rimantas Antanas Mikalkėnas

**Rimantas Antanas Mikalkėnas** (g. 1948 m. gegužės 12 d. Radviliškyje) – Lietuvos ir Palangos savivaldybės politinis bei visuomenės veikėjas.

## Biografija

1971 m. baigė Kauno politechnikos institutą, inžinierius.

1980 m. Komunalinio ūkio įmonės direktorius. 1990–1994 m. Palangos miesto meras. AB Šiaulių bankas Palangos filialo direktorius. Nuo 2015 m. Palangos miesto mero pavaduotojas.

Nuo 2006 m. Liberalų demokratų partijos, partijos Lietuvos Respublikos liberalų sąjūdis Palangos skyriaus narys.

1990–1995 m. Palangos miesto tarybos deputatas, nuo 2007 m. Palangos savivaldybės tarybos narys.

Sutuoktinė Laimutė Marija, vaikai Audronė, Marijus.

## Šaltiniai
Awake

**„Awake“** – trečias studijinis progresyviojo metalo grupės Dream Theater albumas.

Iškart po albumo įrašymo grupės klavišininkas Kevin Moore paskelbė paliekąs grupę. Dėl to jis nebedalyvavo likusiame albumo kūrimo procese, taip pat nesifilmavo klipuose. Dėl to, jog Moore paliko grupę, Dream Theater nė karto neatliko dainos „Space-Dye Vest“ gyvai, nes šios dainos muziką ir žodžius parašė Moore.

## Albumą įrašė

* James LaBrie – vokalas
* John Petrucci – gitara
* John Myung – bosinė gitara
* Mike Portnoy – būgnai
* Kevin Moore – klavišiniai

## Albumo dainos

Muzika prašyta Dream Theater, išskyrus kur paminėta.
# 6:00 – 5:31 *(žodžiai K. Moore)*
# Caught in a Web – 5:28 *(J. Petrucci ir J. LaBrie)*
# Innocence Faded – 5:43 *(J. Petrucci)*
# *A Mind Beside Itself:* I. Erotomania – 6:45 *(Dream Theater, instrumentinis)*
# *A Mind Beside Itself:* II. Voices – 9:53 *(J. Petrucci)*
# *A Mind Beside Itself:* III. The Silent Man – 3:48 *(muzika ir žodžiai J. Petrucci)*
# The Mirror – 6:45 *(M. Portnoy)*
# Lie – 6:34 *(K. Moore)*
# Lifting Shadows off a Dream – 6:05 *(J. Myung)*
# Scarred – 11:00 *(J. Petrucci)*
# Space-Dye Vest – 7:29 *(muzika ir žodžiai K. Moore)*
# Eve - 5:23 (*papildomas takelis Japoniškame leidime*)
Elongacija (astronomija)

**Elongacija** – planetos regimasis kampinis nuotolis nuo Saulės (stebint iš Žemės) arba palydovo regimasis kampinis nuotolis nuo kitos planetos. Faktiškai elongacija yra kampas tarp krypčių Žemė-Saulė ir Žemė-planeta. Vidinių planetų elongacija visada mažesnė už 90°: didžiausia Merkurijaus elongacija būna nuo 18° iki 28°, Veneros nuo 45° iki 47°. Elongacija gali būti **rytų elongacija** – planeta stebima į rytus nuo Saulės (matoma vakarais), **vakarų elongacija** – planeta stebima į vakarus nuo Saulės (matoma rytais). Išorinių planetų elongacija kinta nuo 0° (ši padėtis vadinama jungtimi) iki 180° (ši padėtis vadinama opozicija). 90° elongacija vadinama **kvadratūra**. Jei išorinė planeta matoma į rytus nuo Saulės su elongacija lygia 90°, ši padėtis vadinama **rytų kvadratūra**. Jei išorinė planeta yra į vakarus nuo Saulės su elongacija lygia 90°, ji vadinama **vakarų kvadratūra**.
Kvadratūra

**Kvadratūra** gali reikšti:
* kvadratūra (astronomijoje) – planetos padėtis, kai jos elongacija yra 90° (kampiniame atstume nuo Saulės);
* kvadratūra – ploto terminas matematikoje, pvz., skritulio kvadratūra.
Štabas

**Štabas** – karinio vieneto valdymo organas. Štabui vadovauja štabo viršininkas, tiesiogiai pavaldus karinio vieneto vadui.

Mažiausias karinis vienetas, turintis štabą, paprastai būna batalionas. Didesniuose štabuose paprastai būna personalo skyrius, žvalgybos skyrius, kovinio rengimo skyrius, aprūpinimo skyrius, operacijų planavimo skyrius ir ryšių skyrius.

Divizijų ir aukštesni štabai (kartais – ir brigadų štabai) yra atskiri daliniai, kuriems junginiuose pavaldūs kiti daliniai.

## Išnašos
Khmerai

**Khmerai** – tauta, pagrindiniai Kambodžos gyventojai. Nemažai jų gyvena pietiniame Vietname ir Tailande. Kalba khmerų (kambodžiečių) kalba, kuri priklauso austroazijiečių šeimai. 

Antropologiniu požiūriu khmerai turi vedoaustralų bruožų, ypač aiškiai matomų pas kalnų khmerus.

## Istorija
Khmerų tauta susiformavo mūsų eros pradžioje susiliejus daugeliui khmerų genčių, greičiausiai senųjų pietų Indokinijos gyventojų, su kaimyninėmis indoneziečių gentimis, įtakojant kaimyninių valstybių aukštesnėms kultūroms, ypač Indijos. Į tokį procesą nebuvo įtraukti kalnų khmerai, kurie gyveno sunkiai prieinamuose vietovėse.

## Kultūra
Religija – budizmo pietinė (theravados) atšaka. 

Pagrindinnis khmerų užsiėmimas – žemdirbystė (ryžiai, kukurūzai); svarbų vaidmenį vaidina stambių raguotų gyvulių veisimas ir žuvininkystė.
Mirties laukai

**Mirties laukai** − Kambodžoje esančios vietos, kur valdant raudoniesiems khmerams (1975−1979 m.) buvo nužudyta ir palaidota skirtingais duomenimis nuo 1,7 iki 2,3 milijono žmonių (bendras gyventojų skaičius buvo 7 milijonai). 

2025 m. svarbiausi mirties laukai pripažinti UNESCO pasaulio kultūros paveldo paminklu kaip Kambodžos atminimo vietovės: nuo represijos centrų iki taikos ir apmąstymo vietų.
## Genocidas Mirties laukuose

Juridinis procesas dėl politinių nusikaltimų prasidėdavo žmogui gaunant įspėjimą iš Angkaro (Kambodžos vyriausybės). Gavę daugiau kaip du įspėjimus buvo siunčiami „persiauklėti“, de facto – mirti. Įprastai juos vertė prisipažinti „ikirevoliuciniu gyvenimo būdu ir nusikaltimais“ (t. y. verslu ar ryšiais su užsieniečiais), pareiškiant, kad jiems bus atleista. Prisipažinusiuosius siųsdavo į *Tuol Sleng* ar *Choeung Ek* stovyklas, kur jie buvo kankinami ir žudomi. 

Taupant šovinius buvo žudoma kirviais, kastuvais ar nusmailintais bambuko pagaliais. Žudyti dažniausiai atvykdavo jauni kareiviai iš kaimaviečių. Nužudytuosius laidojo duobėse. 

Buvo areštuojami ir žudomi beveik visi įtariamieji – turintys ryšių su buvusia ar užsienio vyriausybėmis, profesionalai ir intelektualai, vietnamiečiai, čamai, krikščionys ir budistų vienuoliai. 

Garsiausias mirties laukas yra *Choeung Ek*. Ten pastatytas budistų memorialas teroro aukoms atminti.

Apie genocidą Kambodžoje pastatytas filmas „Mirties laukai“ (*[[:en:The Killing Fields (film)|The Killing Fields]]*), pasakojantis apie Kambodžos žurnalistą Ditą Praną, patekusį į koncentracijos stovyklą ir sugebėjusį iš ten pabėgti. 

## Aukų skaičius

Tikslus žuvusių nuo raudonųjų khmerų žmonių skaičius yra ginčų objektas.

Naujoji vyriausybė, pastatyta nuvertus Pol Poto režimą, paskelbė žuvus apie 3,3 milijono. Centrinės žvalgybos valdyba (CŽV) nurodė, kad raudonieji khmerai nužudė nuo 50 iki 100 tūkstančių žmonių, o iš viso žuvo 1,2 milijono, daugiausiai nuo bado.

Vėliau aukų skaičius įvertintas 1,7 milijono. 

## Pasaulio paveldas
Į pasaulio paveldo sąrašą įrašyti trys svarbiausi mirties laukai.

## Nuorodos
* ''Tuol Sleng'' stovyklos nuotraukos

## Šaltiniai
Kronokų ugnikalnis

**Kronokų Sopka** () – veikiantis ugnikalnis (stratovulkanas) Rusijoje, rytinėje Kamčiatkos pakrantėje. Aukštis 3482 m. Kūgis taisyklingas, krateris užpildytas ekstruzyviniu kamščiu, veikia fumarolės. Ugnikalnis sudarytas iš bazaltinio ir andezitinio šlako, lavos. Išsiveržia retai (paskutinį kartą 1923 m.). Žemutiniai Kronokų Sopkos šlaitai padengti kedrų ir Ermano beržų sąžalynais. Aukščiau – ledynai. Kalno papėdėje telkšo Kronokų ežeras, driekiasi Geizerių slėnis. Įeina į Kronokų draustinį.


Кроноцкая в шляпе.jpg
Облако на вершине Кроноцкой.jpg
Kronotskaya.jpg


## Šaltiniai
Kopis

**Kopis** () – senovės Graikijos vienašmenis kalavijas priekin lenkta sunkia geležte.

Kai kurie tyrinėtojai teigia, kad kopis yra atsiradęs iš senovės Egipto khopešo. Taip pat kai kas teigia, kad iš kopio atsiradę Nepalo kukriai (atseit, juos į Indiją atnešė Makedoniečio kariai) ir Pirėnų pusiasalio falkatos.

Žodis *kopis* graikų kalboje yra moteriškas daiktavardis, kilęs iš veiksmažodžio *κόπτω* (*koptô*) 'kirsti, kapoti' (tad galima įtarti, kad jis giminingas ir lietuviškam *kapoti*).

Kopis savo sandara labai panašus į graikų machairą. Atrodo, kad:
* machairų rankenos nebūdavo kabliškai užlenktos, kad sudarytų pirštus dengiantį lankelį, o tokių kopių lyg ir aptinkama.
* machairos neturėjo jokių skersinių (pirštus pridengdavo apačioje praplatėjusios geležtės kampas), o kopiai turėjo priekinį pusskersinį.
Gali būti, kad machairos ir kopiai buvo vieningos lenktų kalavijų grupės atvejai, tarp kurių nebuvo griežtos ribos.
Kitas praktiškai toks pat ginklas yra Pirėnų falkata.

Graikai taip pat naudojo ir tiesius kalavijus ksifus (artimus gladijams ir akinakams).

## Nuorodos
* Blade of the World 1/2 (šiuolaikiniai kopiai ir kukriai) 
* Falcata (Kopis) Horse Head (šiuolaikinė kopija) 
* Kopis/Falcata in myArmoury.com Discussion Forums

Iliustracijos:
*  
*  
*
Jeffrey Walker

**Jeffrey Walker** (*Džefris Volkeris*, g. 1969 m. kovo 25 d.) – bosistas ir vokalistas iš Jungtinės Karalystės. Labiausiai žinomas kaip death metal/grindcore grupės Carcass narys ir pagrindinis dainų tekstų kūrėjas. Prieš tai grojo punk roko grupėje Electro Hippies.

Po Carcass iširimo J. Walker su dar dviem Carcass nariais (Carlo Regadas ir Ken Owen) įkūrė grupę Blackstar.

J. Walkeris taip pat nupiešė kelis albumų viršelius, iš kurių geriausiai žinomas Napalm Death albumo *„[[Scum]]“* viršelis.
Ąžuolyno meškučių cirkas

**Ąžuolyno meškučių cirkas** – nedidelė mėgėjiško cirko trupė, įkurta 1991 m. cirko artistų Zobovų iniciatyva. Gastroliuoja dažniausiai Lietuvoje, turi repeticinę bazę ir cirko studiją. Išskirtinis trupės požymis – nuosavas žvėrynas ir paukštynas. Cirko direktorius – Nikolajus Zobovas, repeticinė bazė Kaune.

## Cirko veikla

Trupės kolektyvą sudaro keli cirko artistai – dresuotojai, vienračio figūristė, ekvilibristė su lankais, klounas ir kt. Pasirodymuose dalyvauja būrys laukinių bei naminių gyvūnų – kelios meškos, beždžionė, šunys, katės, balandžiai, vištos ir kt.

„Ąžuolyno meškučių cirkas“ neturi nuosavos palapinės (šapito), tad savo parengtas programas pristato įvairių renginių metu, lauko ir vidaus patalpų scenose.

Įstaigos repeticinėje bazėje veikia cirko studija. Jos vadovai – Agnė ir Mykolas Zobovai. Studijoje vaikai yra mokomi scenografijos, žongliravimo, važiavimo vienračiu, ekvilibristikos, antipodo, klounados ir kitokių triukų.

## Nuorodos

* Oficiali „Ąžuolyno meškučių cirko“ svetainė
Rusijos Imperijos valstybinis himnas

**Dieve, laimink Carą!** (*Боже, Царя храни!*) - Rusijos Imperijos valstybinis himnas nuo 1833 iki 1917 metų.

## Rusiški žodžiai (kirilica)
Боже, царя храни!
Сильный, державный,
Царствуй на славу,
Царствуй на славу нам!

Боже, Царя храни!
Сильный, державный,
Царствуй на славу,
Царствуй на славу нам!

Царствуй на страх врагам,
Царь православный!
Боже, храни!

Царствуй на страх врагам,
Царь православный!
Боже, храни!

Боже, царя храни!
Сильный, державный,
Царствуй на славу,
Царствуй на славу нам!

Царствуй на страх врагам,
Царь православный!
Боже, храни!
Fumarolė

**Fumarolė** (, dūmas) – garų ir dujų šaltinis dažniausiai artimiausioje ugnikalnių aplinkoje, jų šlaituose ir krateriuose. Šie šaltiniai dažniausiai išmeta į aplinką vandens garus, anglies dioksidą, sieros dioksidą, druskos rūgštį, vandenilio sulfidą. Fumarolės, išmetančios sieringus junginius, vadinamos **sulfatarais**. Jų aplinkoje galima aptikti išsikristalizavusią gamtinę sierą.

Fumarolės gali atsirasti ties mažais Žemės plutos plyšiais, chaotiškai išplisti ar sustingusios lavos ar sustingusių piroklastinių srautų paviršiuje. Fumarolės pastebėtos vietose, kuriose netoli Žemės paviršiaus yra magmos židiniai ar karštos magminės uolienos. Išsiskiriančios dujos tai magmos degazacijos produktas.

Vietose, kur karštos dujos kontaktuoja su požeminiais vandenimis, taip pat aptinkama ir kita vulkanizmo forma – geizeris. Nuo pastarojo fumarolė skiriasi tuo, kad neišmeta vandens skystame būvyje, bet garų pavidale. Temperatūra fumarolėje gali pasiekti 150–500&nbsp;°C.

Vienas fumarolių pavyzdys Žemėje – Dešimties tūkstančių dūmų slėnis (*Valley of Ten Thousand Smokes*) Aliaskoje, kuris susidarė per 1912 m. Novaruptos išsiveržimą. Pradžioje fumarolių ten buvo tūkstančiai, ilgainiui dauguma sunyko ir slėnis daugiau nebėra pripildytas dūmų. Apie 4000 fumarolių yra Jeloustouno nacionaliniame parke.

Fumarolės gali išlikti dešimtmečius ir šimtmečius, jeigu susidariusios virš nuolatinių karščio šaltinių. Jei susidaro virš šviežių ugnikalnio išsiveržimo nuosėdų (pvz., vėstančių vulkaninių pelenų), jos sunyksta per kelias savaites ar mėnesius.
Rankosaitis

**Rankosaitis** ( ar *laniard*; ) – prie kardo ar kalavijo (ar buožės, čekano ar kito vienrankio kirstynių ginklo) rankenos pritvirtintas dirželis, kurio kilpa kirstynėse ar panašioje situacijoje užneriama ant riešo, kad karys nepamestų ginklo.

Rankosaičiai naudojami nuo XIV-XV a.. Jie būna įvairūs – nuo paprasto dirželio iki puošnios įvairiaspalvės virvelės su kutais. Kutuoto rakosaičio spalvos neretai reiškė priklausomybę tam tikram daliniui ar buvo apdovanojimo ženklas.

Rankosaičio paskirtis:
* Neleidžia pamesti ginklą, jei šis atsitiktinai išsprūsta iš rankos ar jį išmuša priešininko smūgis.
* Leidžia greitai išlaisvinti ranką tiesiog paleidus ginklą (šis pakimba ant rankosaičio). Tai naudodavo dragūnai, kad paleidę kardą galėtų čiupti pistoletą ar karabiną ir šauti (todėl  'rankosaitis').
* Už rankosaičio kilpos ginklas gali būti pakabinamas.
* Pailginti ginklo sieką (ši funkcija galima smogiamųjų ginklų rankosaičiams) – pvz., smogiant buože paleidžiama rankena, ir buožė skrieja laikoma už rankosaičio (o šis užnertas ant riešo). Ginklo sieka padidėja per rankosaičio ilgį.

## Temliakas - rusiškas ''rankosaičio'' atitikmuo
Rusiškas terminas *темляк* (kilęs iš totoriško *тәмлык* ar tiurkiško *tämlik*) reiškia ne tik rankosaitį, bet ir kalavijo efesą puošiantį kutą (kutus), dekoratyvinę virvutę. Tokie nekilpiniai temliakai paprastai būdavo puošinys, kartais - apdovanojimo ženklas.

### Rankosaičiai ir apdovanojimai
1855 m. Rusijoje karininkai, apdovanoti *Auksiniu ginklu už narsą* (pradžioje špaga, vėliau kortiku, kardu ar šaška), gaudavo ir šv. Georgijaus ordino spalvų juostą, kuri būdavo tvirtinama prie to ginklo rankenos kaip nekilpinis temliakas (ta juosta buvo pernelyg netvirta).

Krymo karo (1853–1856) metu 1855 m. Rusijos caro įsaku buvo nurodyta, kad karininkai, apdovanoti 4-ojo laipsnio šv. Anos ordinu, prie kardo ar kito panašaus asmeninio ginklo efeso turi nešioti šv. Anos ordino spalvų juostą (nekilpinis temliakas). 4-ojo laipsnio šv. Anos ordino pagrindinis ženklas buvo prie kardo ar panašaus asmeninio ginklo efeso pritvirtintas disko formos ženkliukas su šv. Anos ordino simboliu.

## Angliškas ''rankosaičio'' atitikmuo
Angliškas *rankosaičio* atitikmenys *lanyard* ir *laniard* kilę iš vid., šis iš vid., šis iš sen., o šis iš *lasne* 'juosta, dirželis, kilpa'.

Angliškas *lanyard* reiškia:
* kardo ar pan. ginklo rankosaitį (sutampa su lietuviško *rankosaitis* reikšme).
* virvinį raištį, kuriuo jūrininkai ant kaklo pasikabindavo peilį ()
* stiprų virvinį ar odinį raištį, kuriuo pririšdavo pistoletą, kad nepasimestų kautynėse.
* virvę, kuria kelia ir nuleidžia vėliavą ar vimpelą.
* virvę, kurią patraukus iššaudavo patranką.
* su uniforma nešiojamą spalvotą dekoratyvinę virvutę, kuri buvo dalinio apdovanojimo už pasižymėjimą kautynėse simbolis.
Perl Harboras

**Perl Harboras** () − JAV karinė jūrų bazė Havajuose, Oahu salos pietiniame krante, Perl Harboro įlankoje, į vakarus nuo Honolulu.

## Perl Harboro užpuolimas

1941 m. gruodžio 7 d. Japonijos imperijos aviacija ir povandeniniai laivai netikėtai puolė čia dislokuotą JAV *Ramiojo vandenyno laivyną* (nuskandino 4 linijinius laivus, 2 eskadrinius minininkus, 1 minavimo laivą, smarkiai apgadino 4 linijinius laivus, 3 kreiserius, 1 eskadrinį minininką, sunaikino 188 lėktuvus). Kitą dieną po šio antpuolio JAV ir Didžioji Britanija paskelbė Japonijai karą.

## Nuorodos

* Perl Harboras  
* Havajai: Perl Harboras
Dažasvydis

**Dažasvydis** () – komandinis sportinis žaidimas, kai kaukėtų žaidėjų komandos šaudosi iš pneumatinių ar specialiai žaidimui pritaikytų ginklų želatininiais kamuoliukais, pripildytais dažų. Dažasvydis atsirado JAV XX a. 9-ajame dešimtmetyje, kiek vėliau išplito Prancūzijoje, Anglijoje, Australijoje, Vokietijoje ir Skandinavijoje. Žaidžiamas įvairaus amžiaus, mišrių lyčių grupėse. Skirstomas į pramoginį ir sportinį.

## Tipai

### Pramoginis

Pramoginis žaidžiamas miškingoje vietovėje arba apleistuose pramoniniuose pastatuose. Paprastai dažasvydžio metu susirenka nuo 10 iki 50 žmonių. Žaidėjai pasidalija į kelias komandas ir šaudo vieni į kitus dažasvydžio kamuoliukais. Kamuoliukai, pataikę į priešininkus, skyla ir palieka dažų dėmę. Toks žaidėjas laikomas nukautu ir išeina iš žaidimo. Tuomet skelbiamas sekantis žaidimas. Vienas žaidimas trunka apie 10 minučių, žaidimo sesiją sudaro 5–10 tokių žaidimų. Įspūdžiui sustiprinti naudojama karinė apranga, dūminės šaškės, dažų granatos, sprogimai.

### Sportinis

Sportinis dažasvydis žaidžiamas pagal griežtas taisykles, su teisėjų dalyvavimu 50 × 25 m arba 50 × 38 m specialioje aikštelėje su pripučiamomis figūromis. Komandos iš 3–7 žmonių kovoja dėl prizinių vietų.

## Įranga

Dažysvydžio standartinę įranga sudaro: dažasvydžiui skirtas šautuvas, dažų kamuoliukai, kaukė, dėklė, kariški drabužiai ir komandos skiriamieji ženklai, dūmų ir dažų granatos.

Tarp naudojamų šautuvų žymesni pusiau automatiniai Tippmann 98 Custom, taip pat mechaniniai Protoyz Speedster MG ir SpeedsterFieldForce. Pastarieji yra lengvesni, labiau tinka merginoms.

Dažasvydžio kamuoliukų skersmuo siekia 17,17 mm, sveria jie apie 3,2 g. Jų apvalkalas paprastai būna pagamintas iš želatinos, vidus užpildytas nuspalvintu polietilenglikoliu. Kamuoliukai nuo smūgio prakiursta ir palieka dažų dėmę. Dažus galima lengvai nuplauti, jie nekenksmingi aplinkai, lengvai ištirpsta gamtoje. Veidas apsaugomas specialia kauke. Dažasvydžio klubuose į pradinį paketą būna įtraukta nuo 100 iki 500 kamuoliukų. Vieno pramoginio dažasvydžio žaidimo sesijos metu iššaudoma apie 300–500 kamuoliukų, sportinio – apie 1000–3000.

## Lietuvoje
Dažasvydis dažniausiai žaidžiamas dažasvydžio klubuose. Tai įmonės, kurios turi 10–50 vnt. dažasvydžio šautuvų, aprangų, specialių kaukių. Lietuvoje veikia apie 50 dažasvydžio klubų. Labiausiai išvystytas Vilniuje, Kaune, Klaipėdoje, Šiauliuose.

2000 m. įkurta Lietuvos dažasvydžio federacija, pradėta rengti sporto turnyrus, suorganizuota Lietuvos lyga.

## Išnašos
Kamerūno kalnas

**Kamerūno kalnas** (, ), **Fako kalnas** (*Fako*) – veikiantis ugnikalnis Kamerūne netoli Gvinėjos įlakos. Vulkanas yra viena aukščiausių Afrikoje, o jo viršūnė siekia 4095 metrų virš jūros lygio, nors nurodomi ir kitokie aukščiai (4070 m, 4040 m ir kt.). Kalnas stūkso Pietvakarių regione, 10 km į vakarus nuo Buėjos, 20 km į šiaurę nuo Limbės.

Viršūnėje – 1 km skersmens krateris. Daugiau kaip 70 šoninių kraterių. Yra lavos urvų; didžiausias Gaskino urvas (ilgis 450 m) yra 2855 m aukštyje.

Dalis ugnikalnio patenka į Kamerūno vulkaninę liniją, kurioje telkšo ir Njoso ežeras, 1986 m. pagarsėjęs Njoso ežero tragedija. Paskutiniai Kamerūno ugnikalnio išsiveržimai užfiksuoti 1999 m. kovo 28 dieną ir 2000 m. kovo 28 dieną. Ugnikalnio pagrindą sudaro Prekambro metamorfinės uolienos, kurias iš viršaus dengia Kreidos ir Kvartero nuogulos.

Ugnikalnio šlaitai – drėgniausia vieta Afrikoje. Čia iškrinta ~10 000 kritulių per metus. Šlaituose auga drėgnieji atogrąžų miškai, aukščiau – visžaliai kalnų miškai, kalnų pievos. Gausi gyvūnija (beždžionės, antilopės); faunos rezervatas. Slėniuose ganyklos. Papėdėse auginami bananai, alyvmedžiai, kakavmedžiai, kaučiukmedžiai, arbatmedžiai.

## Šaltiniai
Roano Chorale Basket

**Roano Chorale Basket** – Prancūzijos krepšinio klubas, žaidžiantis LNB lygoje.

## Pasiekimai

* 1959, 2007 m. Prancūzijos čempionai
* 1964 m. Prancūzijos taurės vicečempionai
* 2007 m. Semaine des As laimėtojai
Paprastoji jonažolė

**Paprastoji jonažolė** (*Hypericum perforatum*) – daugiametis žolinis augalas, priklausantis jonažolinių (*Hypericaceae*) šeimos jonažolių (*Hypericum*) genčiai.

Užauga iki metro aukščio. Stiebas stačias, viršutinėje dalyje šakotas; lapai priešiniai, ovalūs, lygiais kraštais; žiedai geltoni, susitelkę į šluoteles. Vaisius – dėžutė. Auga pievose, sausuose retuose miškuose, šlaituose, pagrioviuose. Mėgsta saulėtas sausas vietas. Žydi ir vaisius brandina visą vasarą.

Jonažolė turi daug biologiškai aktyvių medžiagų: vitaminų C, E, P, karotino, dažinių rauginių medžiagų, mikroelementų.

## [[Alternatyvioji medicina]]
**Pastaba:** *Oficialioji medicina ne visada pritaria alternatyviems gydymo būdams. Netinkamai vartojami preparatai ne tik negydo, bet gali ir pakenkti Jūsų sveikatai*.**Prieš naudodami, pasitarkite su gydytoju!**

Vaistinė žaliava – stiebų viršūnėlės su žiedais ir lapeliais, kurie pjaunami žydėjimo metu. Žmonės jonažolę vadina „vaistu nuo 99 ligų“. Negalima vartoti būnant saulėje, nes gali atsirasti alerginiai odos pažeidimai.

Dažniausiai vartojama dezinfekcijai kaip priešuždegiminė, surišančioji, reguliuojanti medžiagų apykaitą priemonė. Vartojama esant inkstų uždegimams, akmenligei, virškinamojo trakto veiklai reguliuoti, kvėpavimo takų ligoms gydyti. Mažina kraujagyslių pralaidumą.

Išoriškai vartojama žaizdas gydanti, regeneraciją skatinanti priemonė. Nuoviru plaunamos pūlingos žaizdos, flegmonos, abscesai. Sergant stomatitu, skalaujama burnos ertmė.

Jonažolė šiek tiek mažina depresiją, baimę. Vartojama nerviniams ir su didele baime susijusiems kvėpavimo sutrikimams gydyti. Vienai antpilo porcijai reikia 1-2 arbatinių šaukštelių žolės. Gerti 2-3 kartus per dieną kelias savaites.

## Šaltiniai
Valsčius (Latvija)

**Valsčiai Latvijoje** () – patys mažiausi Latvijos administraciniai–teritoriniai vienetai, maždaug atitinkantys Lietuvos seniūnijas, tačiau turintys savivaldos teises ir  kodo indeksą.

## Istorija
Latviškas valsčiaus pavadinimas *pagasts* kilęs iš Senovės Rusios ( – užvažiuojamasis kiemas, dab. viešbutis) duoklės, renkamos kunigaikščiui apvažiuojant savo valdinius, vietos pavadinimo. Valsčius kaip nuolatinius administracinius-teritorinius vienetus Naugardo žemėje apie 950 m. įtvirtino kunigaikštienė Olga.

Latviją valdant Rusijos imperijai, 1817 m. valsčiais pavadintos Kuršo savivaldybės, iki 1866 m. turėjusios ribotą teisę rengti bajorų susirinkimus. 1918 m. pabaigoje valsčiais pavadintos savarankiškai besiformuojančios savivaldybės.

Iki 1937 m. Latvijoje buvo 519 valsčių. 1990 m. valsčiais vėl pavadintos TSRS okupacijos metais įvestos apylinkės. 1996 m. buvo 492, 1998 m. – 486 valsčiai. Valsčiaus teritorijoje paprastai yra vienas miestelis ar gyvenvietė, neturinti miestelio teisių, ir keli ar keliolika kaimų. Iki 2009 m., kai buvo panaikinti rajonai, valsčius Latvijoje buvo antro lygio savivaldybė, pavaldi rajonui.

## Įgaliojimai
Valsčiaus Latvijoje valdžia – valsčiaus taryba, susidedanti iš 5–13 deputatų, kurie sudaro 3–5 komitetus. Valsčiaus administracijai vadovauja valsčiaus tarybos pirmininkas (vadovas) ir jam bei tarybai pavaldus vykdomasis direktorius.

Valsčius įgaliotas rūpintis visais socialiniais, kultūros ir sporto organizavimo, vietinės infrastruktūros ir valsčiaus turto priežiūros klausimais. Valsčiai Latvijoje turi savo biudžetą, kurį sudaro tiesioginiai mokesčiai, pajamos už paslaugas ir valstybės biudžeto dotacijos.

2001 m. prasidėjus administracinei reformai, ne mažiau kaip du valsčiai ar kaimų apylinkės () gali savanoriškai susijungti į stambesnį administracinį-teritorinį vienetą – savivaldybę. 2010 m. Latvijoje buvo 494 valsčiai. Plečiant administracinę reformą, savivaldybėje turi likti viena teritorinė administracija, tačiau reforma atliekama demokratiškai, vietos gyventojų iniciatyva.

## Pareigos, institucijos
* Valsčiaus vadovas (*pagasta vadītājs*)
* Valsčiaus valdyba (*pagasta pārvalde*)
* Valsčiaus susirinkimas (*pagasta sapulce*)
**Istorinės institucijos, pareigos**:
* Valsčiaus viršaitis (*pagasta vecākais*): XIX a. – 1940 m. ir 1991–1994 m. aukščiausia valsčiaus pareigybė, vadovas. Atskirais laikotarpiais viršaičiai būdavo arba renkami, arba paskiriami;
* Valsčiaus vadovybė arba valsčiaus valdyba (*pagasta valde*): valsčių egzistavimo periodais iki 2009-ųjų administracinės reformos valsčiuose buvo vietinė valdžios vykdomoji institucija;
* Valsčiaus raštininkas (*pagasta skrīveris*):  – pasenęs raštininko pavadinimas;
* Valsčiaus sueiga (*pagasta sapulce*): iki 1922 m. buvo valsčiaus gyventojų arba turinčių teisę jiems atstovauti susirinkimas, skirtingais laikotarpiais galimybė dalyvauti sueigoje priklausė nuo turtinės padėties. Šiuo metu  vadinami paprasti gyventojų susirinkimai valsčiaus reikalams aptarti ir spręsti.

## Šaltiniai
Bezansono BCD

**Bezansono BCD** – Prancūzijos krepšinio klubas.

Aukščiausias klubo pasiekimas nacionalinėje lygoje – aštuntoji vieta (1998 m.).
Šalono Élan Sportif

**Šalono Élan Sportif** – Prancūzijos krepšinio klubas, žaidžiantis LNB lygoje.

Aukščiausias klubo pasiekimas – Saportos taurės finalas (2001 m.).

## Pasiekimai

* Prancūzijos čempionai: 2012, 2017
* Prancūzijos taurės laimėtojai: 2011, 2012
* Semaine des As taurės laimėtojai: 2012